
25-TA-279: Noteikumu projekts (Grozījumi)
Grozījumi Ministru kabineta 2024. gada 20. februāra noteikumos Nr. 113 "Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mācības mediju nozares speciālistu digitālās kompetences un zināšanu pilnveidošanai" īstenošanas noteikumi"

Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0

07.02.2025.
Saskaņošanas rezultāts

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām noteikumu projekta anotācijā lietot konsekventu terminoloģiju un atsaukties vienīgi uz gala labuma guvējiem, nevis gala saņēmējiem.
Piedāvātā redakcija
-
	Viesturs Blūmentāls (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Noteikumu projekta anotācijā minēts, ka grozīto noteikumu 46. punkts atbilst izpratnei, kas panākta konsultācijās ar Eiropas Komisijas pārstāvjiem, ka Kultūras ministrijas plānotie atbalsta pasākumi gala labuma guvējiem – reģionālajiem medijiem un ziņu medijiem (gan interneta platformās bāzētiem, gan drukātā veidā iznākošiem) nav uzskatāms par valsts atbalstu Līguma par Eiropas Savienības darbību 107. panta pirmās daļas izpratnē. Saistībā ar minēto anotācijā ietvertās informācijas nepārprotamam atspoguļojumam lūdzam noteikumu projekta anotācijā precīzāk norādīt dokumentu (informāciju), kurā sniegts attiecīgs Eiropas Komisijas pārstāvju skaidrojums.
Piedāvātā redakcija
-
	Viesturs Blūmentāls (TM)

	3.
	Noteikumu konsolidētā versija
15.4. gala labuma guvēju digitālajai attīstībai un projekta mērķu sasniegšanai (saskaņā ar gala labuma guvēja digitālās attīstības plānu) nepieciešamo finansējuma saņēmēja noteikto auditorijas pētījumu risinājumu, informācijas un komunikācijas tehnoloģiju (iekārtas, programmatūra, licence) izstrādes, iegādes, atjaunošanas un modernizēšanas izmaksas. Šo noteikumu 15.4. apakšpunktā noteiktās izmaksas var veikt arī pats gala labuma guvējs;
	Priekšlikums
Lūdzam redakcionāli precizēt. Vienlaikus norādām, ka grozīto noteikumu 15. punkta ievaddaļā minētas vienīgi finansējuma saņēmēja un sadarbības partnera attiecināmās izmaksas.
Piedāvātā redakcija
"15.4. gala labuma guvēju digitālajai attīstībai un projekta mērķu sasniegšanai (saskaņā ar gala labuma guvēja digitālās attīstības plānu) nepieciešamo finansējuma saņēmēja noteikto auditorijas pētījumu risinājumu, informācijas un komunikācijas tehnoloģiju (iekārtas, programmatūra, licence) izstrādes, iegādes, atjaunošanas un modernizēšanas izmaksas. Šajā apakšpunktā noteiktās darbības var veikt arī pats gala labuma guvējs;"
	Viesturs Blūmentāls (TM)



